Vilnius, 2019 m. kovo 7 d.

**Naujosios „Lidl“ parduotuvės atidaryme – minios šilutiškių**

# „Lidl“ prekybos tinklas atidarė pirmąją parduotuvę 2019 metais – prekybos centras duris atvėrė Šilutėje. Tai ne tik pirmoji tinklo parduotuvė šiais metais, bet ir pirmoji, ilgai laukta parduotuvė Šilutėje. Naujasis prekybos centras įsikūrė adresu Tilžės g. 22A.

# „Lidl“ Šilutėje buvo itin laukiamas jau kurį laiką, tad vyksiančias prekybos centro statybas pozityviai sutiko tiek savivaldybės atstovai, tiek ir miesto gyventojai. Atidarymo rytą, dar prieš 8 valandą, prie naujojo prekybos centro būriavosi ne vienas šimtas smalsuolių, kurie pirmieji norėjo apžiūrėti ilgai lauktą „Lidl“ prekybos tinklo parduotuvę.

# „Lidl“ atidarymas – ne vienintelė gera žinia šilutiškiams – bendradarbiaujant su miesto savivaldybe, dabartinėje „Šilutės autobusų parko“ teritorijoje kartu buvo įkurta ir nauja autobusų stotis, o bendrovės autobusų parkas iškeltas į kitą miesto dalį. Šie darbai buvo įgyvendinami bendradarbiaujant su investuotoju, kuris laimėjo Šilutės savivaldybės paskelbtą konkursą ir prisidėjo prie naujos autobusų stoties bei autobusų parko statybos ir įrengimo darbų.

Be to, kad „Lidl“ prisidėjo prie naujosios autobusų stoties statybų, prekybos tinklas taip pat sutvarkė aplinką centrinėje miesto dalyje – sutvarkyta miesto infrastruktūra, reikiamos komunikacijos, tinklai, privažiavimo keliai tiek prie „Lidl“ prekybos centro, tiek ir prie naujosios autobusų stoties.

Naujasis „Lidl“ įsikurė centrinėje miesto dalyje, netoli bažnyčios, prie pagrindinės miesto gatvės. Nors naujasis prekybos centras – standartinis, tačiau jo fasadas pritaikytas prie aplinkos architektūros. „Lidl“ fasade dominuoja raudona spalva, šis sprendimas buvo priimtas atsižvelgiant į kultūros paveldo poziciją ir kuo labiau bandant prisitaikyti prie aplinkos teritorijos.

# Ties įėjimu įrengta vadinamoji ekostotelė su taromatais, automatiniu praustuvu, talpomis popieriaus, plastiko bei kitoms atliekoms, baterijoms ir smulkiai elektros įrangai. Prie ekostotelės prekybos tinklas kviečia stabtelėti norinčius padaryti gerą darbą ir prisidėti prie paramos projekto „Už saugią aplinką mūsų vaikams“. Grąžinant užstato sistemos ženklu pažymėtas pakuotes į taromatus visose „Lidl“ parduotuvėse, sukauptą užstatą keliais mygtukų paspaudimais galima skirti vaikų dienos centrus valdančioms organizacijoms. Bendrovė, savo ruožtu, gyventojų paaukotų pinigų sumą padvigubina. Visai neseniai „Lidl“ minėjo gražios iniciatyvos metines. Per pirmuosius metus gyventojai vaikams suaukojo beveik 21 tūkst. eurų sumą, kurią „Lidl“ padvigubino iki 42 tūkst.

# Šilutės „Lidl“, kaip ir visose šio tinklo parduotuvėse, įrengtas išorinis automatinis širdies defibriliatorius. Jis skirtas gaivinti žmogų bei padeda atkurti širdies ritmą dar iki atvykstant medikams. Juo gali naudotis kiekvienas, net ir neturintis medicininio išsilavinimo. Šis modernus, automatinis prietaisas prekybos centre užtikrina maksimalų saugumą.

Naujai atidaryta prekybos tinklo parduotuvė – jau 43-oji Lietuvoje. Šiuo metu „Lidl“ parduotuvės veikia Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose ir Visagine.

**Daugiau informacijos:**

Valdas Lopeta

UAB „Lidl Lietuva“

Korporatyvinių reikalų ir komunikacijos departamento vadovas

Tel. +370 5 267 3205, mob. tel. +370 647 78866

valdas.lopeta@lidl.lt